Α.Ε.Κ. (σκάκι)

Το σκακιστικό τμήμα της ΑΕΚ ιδρύθηκε με απόφαση της Γενικής Συνέλευσης της ΑΕΚ στις 12 Ιουλίου 2005. Το τμήμα στελεχώθηκε άμεσα και από τις 3 Σεπτεμβρίου 2005 αποτελεί μέλος της Ελληνικής Σκακιστικής Ομοσπονδίας.

Ιστορία

Ίδρυση 

Το σκακιστικό τμήμα της ΑΕΚ, ιδρύθηκε το 2005. Χρειάστηκαν τρεις προσπάθειες μέχρι να ευοδωθεί η ίδρυση του τμήματος. Η πρώτη έγινε το 1999, μετά από πρωτοβουλία δύο τακτικών μελών της Ερασιτεχνικής ΑΕΚ, του Μιχάλη Πρεβενιού και του Φώτη Αρμπή, οι οποίοι και κατέθεσαν πρόταση δημιουργίας τμήματος σκάκι στον τότε Γενικό Αρχηγό του σωματείου κ. Δημήτριο Παπασταύρου. Όμως η έλλειψη χώρου, δεν επέτρεψε την υλοποίηση της εν λόγω πρότασης. Η συνέχεια δόθηκε το 2002 από τον επίσης σκακιστή Χρήστο Πιλάλη, ούτε όμως και αυτή τη φορά υπήρξε κάποια εξέλιξη.

Τρία χρόνια αργότερα και συγκεκριμένα το καλοκαίρι του 2005, ο Χρήστος Πιλάλης επανήλθε και πλέον η δημιουργία τμήματος σκάκι άρχισε να παίρνει σάρκα και οστά. Οι κινήσεις στη συνέχεια υπήρξαν γρήγορες και μεθοδικές. Την 30η Ιουνίου 2005, το ΔΣ της Ερασιτεχνικής ΑΕΚ αποφάσισε και επίσημα την ίδρυση του τμήματος, απόφαση η οποία και εγκρίθηκε από την Γενική Συνέλευση των μελών της 12ης Ιουλίου 2005. Την 14η Ιουλίου 2005 το ΔΣ αποφάσισε όπως ορίσει έφορο του τμήματος τον Χρήστο Πιλάλη, με βοηθούς εφόρου τους Μιχάλη Πρεβενιό και Φώτη Αρμπή. Ακολούθησε η επίσημη αναγνώριση του τμήματος από την Ένωση Σκακιστικών Σωματείων Νομού Αττικής (ΕΣΣΝΑ), την 3η Σεπτεμβρίου 2005 και από την Ελληνική Σκακιστική Ομοσπονδία (ΕΣΟ), την 5η Σεπτεμβρίου 2005.
Το Σκακιστικό τμήμα της Αθλητικής Ένωσης Κωνσταντινουπόλεως ήταν πλέον γεγονός. 

Το 2019 ανακοινώθηκε η επαναδραστηριοποίηση του τμήματος με στόχο την κορυφή, μετά από πρωτοβουλία του Εφόρου της Ερασιτεχνικής ΑΕΚ Μιχάλη Πρεβενιού και του Φώτη Αρμπή. Τον Ιανουάριο του 2020 η ΑΕΚ συμμετείχε εκ νέου στο 2ο όμιλο του διασυλλογικού πρωταθλήματος Β΄ κατηγορίας Αττικής, και κατέκτησε αήττητη την άνοδο στην Α' κατηγορία Αττικής.

Πορεία 

Η ΑΕΚ κατέκτησε τον πρώτο της τίτλο, το Φεβρουάριο του 2006, κερδίζοντας το Κύπελλο Αττικής. Στο Final-4 της διοργάνωσης οι σκακιστές μας (Nielsen, Γρίβας, Καλέσης, Αναγνωστόπουλος) κέρδισαν τον ΣΟ Χαλανδρίου με 3,0-1,0 και στον τελικό τον ΦΟΝ Επικοινωνίας με 2,5-1,5.

Τον Φεβρουάριο του 2006 η ΑΕΚ κατέκτησε το Διασυλλογικό Πρωτάθλημα Αττικής Rapid για το 2005.

Τον Μάιο του 2006, η ΑΕΚ κατέκτησε αήττητη την 1η θέση στο διασυλλογικό πρωτάθλημα Β΄ τοπικής κατηγορίας Αττικής, αφού πέτυχε 7 νίκες σε ισάριθμους αγώνες. Έτσι η ομάδα μας προήχθη στην Α΄τοπική κατηγορία, από την πρώτη της κιόλας συμμετοχή.

Η πρώτη συμμετοχή της ομάδας σκάκι της ΑΕΚ σε φάιναλ φορ Διασυλλογικού Κυπέλλου Ελλάδας (Παλαιά Φώκαια, 30/9-1/10/2006), συνοδεύτηκε με πρόκριση στον τελικό και κατάκτηση της 2ης θέσης. Παρουσία οπαδών της ομάδας (γεγονός σπάνιο για τα σκακιστικά δεδομένα), η ΑΕΚ ηττήθηκε από τον Πρωταθλητή Ελλάδος Α.Ο. Κύδων Χανίων με 0.5-3.5 στο μπαράζ, αφού ο κανονικός αγώνας έληξε 2-2. Ο νικηφόρος ημιτελικός για την ΑΕΚ ήταν με αντίπαλο την ΕΣ Θεσ/νίκης (3η στο Διασυλλογικό Πρωτάθλημα Α' Εθνικής 2006). Η ΑΕΚ προκρίθηκε στον τελικό επικρατώντας με 2.5-1.5 στο δεύτερο μπαράζ. Η σύνθεση της ΑΕΚ και στους δύο αγώνες ήταν: Peter Heine Nielsen, Στράτος Γρίβας, Νίκος Καλέσης, Θωμάς Μίχος.

Τίτλοι και Διακρίσεις

Συλλογικά

Ελλάδος 

 Φιναλίστ  Κυπέλλου Ελλάδος 2006
 3η θέση Κύπελλο Ελλάδος 2008
 Final-8 Κυπέλλου Ελλάδος 2014
 7η θέση  Α' Εθνικής Ελλάδος 2010
 15η θέση  Α' Εθνικής Ελλάδος 2011
 18η θέση  Α΄Εθνικής Ελλάδος  2012

Αττικής 

 1η θέση 11o Πρωτάθλημα Rapid Αττικής 2005
 1η θέση Πρωτάθλημα Β' Τοπικής Αττικής 2006
 1η θέση Κύπελλο Αττικής 2014
 1η θέση Πρωτάθλημα Α' Τοπικής Αττικής 2007
 1η θέση Πρωτάθλημα Γ' Εθνικής Αττικής 2008
 1η θέση 14o Πρωτάθλημα Rapid Αττικής 2008
 1η θέση Πρωτάθλημα Β' Εθνικής Αττικής 2009
 1η θέση 15o Πρωτάθλημα Rapid Αττικής 2009
 1η θέση Πρωτάθλημα Παμπαίδων Αττικής 2013
 1η θέση Κύπελλο Παμπαίδων Αττικής 2014
 1η θέση Προκριματικός Όμιλος Αττικής 2010
 Φιναλιστ Κυπέλλου Αττικής 2013
 3η θέση Κύπελλο Αττικής 2011
 6η θέση Πρωτάθλημα Αττικής παιδιών μέχρι 8 ετών 2012
1η θέση 2ου Ομίλου Πρωταθλήματος Β' Τοπικής Αττικής 2020

Διεθνή (δι' αλληλογραφίας) 
 )
 6η θέση CL/2007/FT1, Champions League 2007 Fast Track Group 1

Ατομικά

Διεθνείς 
 Πρωταθλήτρια Ευρώπης (Γυναίκες): Viktorija Čmilytė (2011)
 Απόκτηση τίτλου International Maitre: Γρηγοριάδης Αλέξανδρος (2008)
 Απόκτηση τίτλου International Arbiter: Πρεβενιός Μιχαήλ (2009)
 Απόκτηση τίτλου FIDE Instructor: Πιλάλης Χρήστος (2010)
 16η θέση στο Παγκόσμιο Σχολικό Πρωτάθλημα πολύ γρήγορου Σκακιού: Ερνέστος Πιλάλης (2014)

Ελλάδος 
 Πρωταθλητής Ελλάδος 2010 (Α-16): Κοσμάς-Λέκκας Δημήτριος,
 Πρωταθλητής Ελλάδος 2010 (Α-12): Τσίρος Φραγκίσκος-Βλάσιος
 2η θέση στο 25ο Πανελλήνιο Σχολικό Πρωτάθλημα (Α΄Δημοτικού): Πιλάλης Ερνέστος
 3η θέση στο 26ο Πανελλήνιο Σχολικό Πρωτάθλημα 2014 (β'γυμνασίου) Γκίκας Βασίλειος

Αττικής 
 Πρωταθλητής Αττικής 2006: ΙΜ Καλέσης Νικόλαος
 Πρωταθλητής Αττικής 2008: ΙΜ Μουτούσης Κων/νος
 Πρωταθλητής Αττικής 2009: ΙΜ Γρηγοριάδης Αλέξανδρος
 Πρωταθλητής Αττικής 2010: Τεπελένης Νικόλαος
 Πρωταθλητής Αττικής 2009 (Α-16): Κοσμάς-Λέκκας Δημήτριος
 Πρωταθλητής Αττικής 2010 (Α-16): Αζναουρίδης Σωκράτης-Παναγιώτης
 Πρωταθλητής Αττικής 2013 (Α΄Δημοτικού/ σχολικό πρωτάθλημα): Πιλάλης Ερνέστος
 2η θέση στην Αττική 2009 (Α-12): Γρηγοριάδης Μιχαήλ
 3η θέση στην Αττική 2009 (Α-10): Τσίρος Φραγκίσκος-Βλάσιος
 Πρωταθλητής Αττικής στο Σχολικό Πρωτάθλημα 2013 (Α δημοτικού) Πιλάλης Ερνέστος
 Πρωταθλητής Αττικής 2014 στο γρήγορο σκάκι μέχρι 12 ετών Χρήστος Κράλλης

Διακεκριμένοι/ες
Άνδρες
  Λάζαρος Βυζαντιάδης
  Στράτος Γρίβας
  Δημήτρης Αναγνωστόπουλος
  Βαγγέλης Παλαμίδας
  Peter Heine Nielsen
Γυναίκες
  Viktorija Čmilytė
  Anna Warakomska

Παραπομπές

Πηγές 
 
Επίσημος διαδυκτιακός τόπος Σκακιστικού Τμήματος ΑΕΚ
Ελληνική Σκακιστική Ομοσπονδία (ΕΣΟ)
Ένωση Σκακιστικών Σωματείων Νομού Αττικής (ΕΣΣΝΑ)
International Correspondence Chess Federation (ICCF)

Εξωτερικοί σύνδεσμοι 
Α.Ε.Κ. - Επίσημος Δικτυακός Τόπος  

Σκακι
Α